[pic] | KOMISIJA EVROPSKIH SKUPNOSTI |

Bruselj, 28.7.2009

COM(2009) 394 konč.

POROČILO KOMISIJE EVROPSKEMU PALAMENTU IN SVETU

o dejavnostih Evropskega sklada za prilagoditev globalizaciji v letu 2008

1. UVOD

Evropski sklad za prilagoditev globalizaciji (ESPG) je bil ustanovljen z Uredbo (ES) št. 1927/2006[1] (Uredba o ESGP[2]) z namenom, da se izrazi solidarnost in zagotovi podpora delavcem, ki so postali presežni zaradi večjih strukturnih sprememb v svetovnih trgovinskih tokovih. Oblikovan je bil zato, da se skupne dolgoročne koristi odprte trgovine glede rasti in zaposlovanja uskladijo z morebitnimi kratkoročnimi škodljivimi učinki globalizacije zlasti na zaposlovanje najbolj ranljivih in najmanj kvalificiranih delavcev.

Člen 16 Uredbe o ESPG določa, da Komisija Evropskemu parlamentu in Svetu do 1. julija vsako leto predstavi poročilo o obsegu in kakovosti dejavnosti ESPG v prejšnjem letu. Poročilo se osredotoča predvsem na dosežene rezultate ESPG in vsebuje zlasti informacije v zvezi s predloženimi vlogami, sprejetimi sklepi, financiranimi ukrepi, vključno z dopolnjevanjem z ukrepi, ki se financirajo iz strukturnih skladov, zlasti ESS, ter zaključkom odobrenih finančnih sredstev. Navaja tudi zahteve, ki so bile zavrnjene zaradi pomanjkanja sredstev ali neupravičenosti.

2. SPLOšNI PREGLED DEJAVNOSTI ESGP V LETU 2008

KOMISIJA JE LETA 2008 prejela pet vlog za sredstva iz ESPG. Te vloge, ki so jih vložile tri države članice, so se nanašale na 6 587 presežnih delavcev, njihova skupna vsota pa je bila 20 626 022 EUR. Komisija je po temeljiti analizi za ugotovitev upravičenosti proračunskemu organu do 31. decembra 2008 predložila tri vloge, ostali dve pa sta še vedno v postopku ocenjevanja.

Leta 2008 je bilo odobrenih skupno 49 035 729 EUR (tj. 9,8 % razpoložljivega letnega zneska za ESPG) v okviru osmih vlog za sredstva iz ESPG, in sicer za pet vlog iz leta 2007, tri pa iz leta 2008. Ti skladi so se uporabili za sofinanciranje ukrepov aktivne politike trga dela (večinoma nadomestila za iskanje dela, pobude za usposabljanje in zaposlovanje), namenjenih za 9 941 presežnih delavcev v petih državah članicah.

Komisija je v letu 2008 prvič prejela poročila o uporabi sredstev iz ESPG. Ta poročila so pokazala, da je ESPG neposredno prispeval k ponovni vključitvi 2 158 delavcev, ki so postali presežni v avtomobilski industriji in sektorju mobilne telefonije, v delavno razmerje. Končna poročila so tudi pokazala, da so sredstva iz ESPG zadevnim državam članicam omogočila, da izboljšajo paket ukrepov, od katerih imajo koristi presežni delavci, zlasti prek izvajanja inovativnih socialnih ukrepov in podaljšanega trajanja podpore, ki brez sredstev iz ESPG ne bi bili na voljo.

3. NADALJEVANJE LETNEGA POROčILA O DEJAVNOSTIH ESGP ZA LETO 2007

ČLEN 20 Uredbe o ESPG predvideva možnost, da se ta uredba pregleda na podlagi prvega letnega poročila o dejavnostih ESPG, da „se zagotovi, da je cilj ESPG glede solidarnosti izpolnjen“ . Komisija je zato v prvem letnem poročilu o ESPG, ki je bilo sprejeto kot sestavni del Prenovljene socialne agende[3] z dne 2. julija 2008[4], navedla, da bo preučila načine za izboljšanje vpliva in poenostavitev postopkov ESPG.

V poročilu so opisana številna vprašanja, ki naj bi se preučila, da se predlagajo spremembe k Uredbi o ESPG pred izdajo naslednjega letnega poročila. Komisija je predstavila več razlogov, zakaj je v prvem letu delovanja Sklada prejela le malo vlog za sredstva iz ESPG. Mednje šteje tudi negotovost v zvezi z upravičenostjo financiranja, visoka zgornja meja presežnih delavcev, ki se zahteva za sredstva iz ESPG, in kratko obdobje za izvajanje ukrepov, financiranih iz ESPG. Komisija je z vprašalniki ter na konferenci v Bruslju 4. septembra 2008 začela izvajati poglobljeno analizo pričakovanj in potreb glavnih zainteresiranih strank ESPG (predstavnikih držav članic, organizacij socialnih partnerjev na nacionalni in evropski ravni). Po posvetovanju se je pokazalo, da je večina zainteresiranih strank naklonjenih prenovljenemu ESPG, ki bi se lahko uporabil za večje število dogodkov, zagotovil podporo presežnim delavcem, katerih število ne presega 1 000, in se uporabljal v daljšem izvedbenem obdobju. Večina držav članic je sprožila tudi vprašanja o stopnji sofinanciranja (tj. 50 %), ki se je štela za nezadostno za tiste države članice, ki se spoprijemajo z vedno slabšimi gospodarskimi razmerami.

Komisija je v Evropskem načrtu za oživitev gospodarstva[5], objavljenem 26. novembra 2008, ponovno izjavila, da bo pregledala pravila ESPG, da bo Evropska unija lahko pomagala delavcem, ki jih je prizadela kriza, in obravnavala njihove dolgoročne poklicne možnosti. Da bi se zmanjšali socialni vplivi gospodarske krize, je Komisija 16. decembra 2008 sprejela predlog uredbe o spremembi Uredbe o ESPG[6], ki je vseboval naslednje večje določbe:

- znižanje praga za predložitev vloge s 1 000 na 500 presežnih delavcev,

- podaljšanje izvedbenega obdobja z 12 na 24 mesecev,

- povečanje stopnje financiranja s 50 na 75 %[7],

- začasno odstopanje, s katerim bi bili delavci, ki so postali presežni zaradi globalne finančne in gospodarske krize, upravičeni do pomoči, če bi bile vloge, ki bi temeljile na tem merilu, vložene do konca leta 2010.

4. ANALIZA DEJAVNOSTI ESPG V LETU 2008

4.1. Vloge, prejete leta 2008

Komisija je leta 2008 prejela pet vlog za sredstva iz ESPG, vključno z vlogo, ki je bila leta 2007 umaknjena in ponovno vložena na začetku leta 2008. Tri vloge je leta 2008 proračunski organ odobril, drugi dve pa bodo službe Komisije ocenile na koncu leta.

Preglednica 1 – Vloge, prejete leta 2008

DELPHI (ES) (EGF/2008/02) | 6. 2. 2008 | a | 10 471 778 | 1 589 | 1 589 |

Alytaus Tekstilė (LT) (EGF/2008/03) | 8. 5. 2008 | a | 298 994 | 1 089 | 600 |

Castilla y León and Aragón (ES) (EGF/2008/04)[8] | 29. 12. 2008 | b | 2 694 300 | 1 082 | 588 |

Cataluña (ES) (EGF/2008/05) | 29. 12. 2008 | b | 3 306 750 | 1 269 | 1 100 |

Skupaj | 20 626 022 | 6 587 | 5 435 |

V letu 2008 ni bila zavrnjena nobena vloga, niti zaradi neupravičenosti niti zaradi pomanjkanja proračunskih sredstev.

4.1.1. Vloge v letu 2008 po državah članicah

V letu 2008 so tri države članice zaprosile za prispevke iz ESPG: Španija (tri vloge), Italija (ena vloga) in Litva (ena vloga).

4.1.2. Vloge v letu 2008 po zneskih zaprošenih sredstev

Država članica, ki zaprosi za podporo ESPG, mora oblikovati usklajen paket ukrepov, ki najbolj ustreza profilu delavcev, in določiti znesek, ki ga želi pridobiti iz ESPG. Uredba o ESPG ne priporoča ali omejuje celotnega zahtevanega zneska, vendar službe Komisije ocenijo vlogo in lahko postavijo vprašanja, zaradi katerih mora država članica prosilka revidirati predlagan paket prilagojenih storitev, torej tudi zahtevani znesek.

Sredstva iz ESPG, ki so bila zaprošena v letu 2008, so znašala od 298 994 EUR (v litovski vlogi (EGF/2008/03)) do 10 471 778 EUR (v španski vlogi v primeru DELPHI (EGF/2008/02)).

4.1.3. Vloge v letu 2008 po številu delavcev, ki potrebujejo pomoč

Presežnih delavcev, katerim so neposredno namenjeni ukrepi, financirani iz ESPG leta 2008, je bilo 5 435. V vlogi, ki jo je Španija pripravila v zvezi z odpuščenimi delavci v avtomobilski industriji Castilla y León and Aragón (EGF/2008/04), je bilo 588 delavcev, v španski vlogi v primeru DELPHI (EGF/2008/02) pa 1 589 delavcev. Tri od petih vlog, predloženih leta 2008, so se nanašale na več kot 1 000 presežnih delavcev, dve pa sta bili namenjeni manjšemu številu delavcev (600 delavcev v vlogi EGF/2008/03 in 588 v vlogi EGF/2008/04).

Razlika v številu delavcev, katerim je namenjena podpora iz ESPG, lahko nastane v primerih, ko se država članica prosilka odloči, da bo zagotovila podporo vsem odpuščenim delavcem ali se bo osredotočila na pomoč samo nekaterim, zlasti tistim, ki imajo izredne težave pri obstoju na trgu dela.

4.1.4. Vloge v letu 2008 po zneskih zaprošenih sredstev na delavca

V okviru Uredbe o ESPG država članica prosilka sama oblikuje paket prilagojenih storitev, ki jih predlaga za zadevne presežne delavce. Zaprošeni znesek na prizadetega delavca se torej lahko spreminja glede na obseg presežnih delavcev, stanje na prizadetem trgu dela, posamezne okoliščine prizadetih delavcev, ukrepe, ki jih je država članica že zagotovila ...

Predlagani zneski na delavca v letu 2008 so se gibali od rahlo pod 500 EUR v primeru Litve (EGF/2008/04) do nad 6 500 EUR v španski vlogi v zvezi s primerom DELPHI (EGF/2008/02).

4.1.5. Vloge v letu 2008 po merilih za pomoč

Dve vlogi iz leta 2008 sta bili predloženi na podlagi člena 2(a) Uredbe o ESPG, ki se nanaša na presežne delavce v podjetju, pri dobaviteljih podjetja in proizvajalcih na nižji stopnji. Druge tri vloge iz leta 2008 so temeljile na členu 2(b), ki se nanaša na presežne delavce v istem sektorju NACE 2 v eni regiji ali dveh sosednjih regijah na ravni NUTS II.

4.2. Sredstva, odobrena v letu 2008

Proračunski organ je leta 2008 sprejel osem odločb o odobritvi financiranja iz ESPG: pet se jih je nanašalo na vloge iz leta 2007, ki do konca leta še niso bile odobrene, druge tri odločbe pa so temeljile na vlogah, ki so bile prejete in ocenjene leta 2008.

Proračunski organ ni zavrnil nobenega predloga, ki mu ga je poslala Komisija za financiranje iz ESPG, in tudi ni spreminjal predlogov.

Preglednica 2 – Sredstva, odobrena v letu 2008: financiranje odločb

Piemonte (IT) (EGF/2007/06) | 10. 8. 2007 | b | 2008/916/ES (19. 11. 2008) | C (2008) 8070 (8. 12. 2008) | 7 798 750 |

Lombardia (IT) (EGF/2007/07) | 17. 8. 2007 | b | 2008/916/ES (19. 11. 2008) | C (2008) 8071 (8. 12. 2008) | 12 534 125 |

Textiles (MT) (EGF/2007/08) | 12. 9. 2007 | c | 2008/370/ES (10. 4. 2008) | C (2008) 2176 (22. 5. 2008) | 681 207 |

Lisboa-Alentejo (PT) (EGF/2007/10) | 9. 10. 2007 | b | 2008/370/ES (10. 4. 2008) | C (2008) 7278 (21. 11. 2008) | 2 425 675 |

Vmesna vsota za vloge, prejete v letu 2007 | 34 410 757 |

Toscana (IT) (EGF/2008/01) | 12. 2. 2008 | b | 2008/916/ES (19. 11. 2008) | C (2008) 8073 (8. 12. 2008) | 3 854 200 |

DELPHI (ES) (EGF/2008/02) | 6. 2. 2008 | a | 2008/818/ES (22. 10. 2008) | C (2008) 7292 (24. 11. 2008) | 10 471 778 |

Alytaus Tekstilė (LT) (EGF/2008/03) | 8. 5. 2008 | a | 2008/818/ES (22. 10. 2008) | C (2008) 7278 (21. 11. 2008) | 298 994 |

Vmesna vsota za vloge, prejete v letu 2008 | 14 624 972 |

Skupaj | 49 035 729 |

Preglednica 3 – Sredstva, odobrena v letu 2008: delavci, ki so prejeli pomoč

Piemonte (IT) (EGF/2007/06) | Tekstil | 1 537 | 1 537 | 7 798 750 | 5 074 |

Lombardia (IT) (EGF/2007/07) | Tekstil | 1 816 | 1 816 | 12 534 125 | 6 902 |

Textiles (MT) (EGF/2007/08) | Tekstil | 675 | 675 | 681 207 | 1 009 |

Lisboa-Alentejo (PT) (EGF/2007/10) | Avtomobilska industrija | 1 549 | 1 122 | 2 425 675 | 2 162 |

Vmesna vsota za vloge, prejete v letu 2007 | 6 621 | 6 194 | 34 410 757 | 5 555 |

Toscana (IT) (EGF/2008/01) | Tekstil | 1 558 | 1 558 | 3 854 200 | 2 474 |

DELPHI (ES) (EGF/2008/02) | Avtomobilska industrija | 1 589 | 1 589 | 10 471 778 | 6 590 |

Alytaus Tekstilė (LT) (EGF/2008/03) | Tekstil | 1 089 | 600 | 298 994 | 498 |

Vmesna vsota za vloge, prejete v letu 2008 | 4 236 | 3 747 | 14 624 972 | 3 903 |

Skupaj | 10 857 | 9 941 | 49 035 729 | 4 933 |

4.2.1. Financirani ukrepi

Člen 3 Uredbe št. 1927/2006 določa, da se iz ESPG lahko sofinancirajo le ukrepi aktivne politike trga dela, ki so usmerjeni na ponovno vključitev presežnih delavcev v delovno razmerje. Poleg tega določa tudi, da se lahko iz ESPG financirajo dejavnosti tehnične pomoči, ki jih izvaja država članica za lažjo pripravo, upravljanje, širjenje informacij in obveščanje javnosti ter nadzor uporabe sredstev.

Spodnja preglednica prikazuje členitev ocenjenih stroškov predlaganih ukrepov v okviru osmih vlog za sredstva iz ESPG, odobrenih v letu 2008, skupaj z njihovimi podpornimi dejavnostmi tehnične pomoči.

Preglednica 4 – Financirani ukrepi v letu 2008 na podlagi Eurostatove razvrstitve[9]

Eurostatova razvrstitev pomoči politike na področju trga dela (PTD) | Znesek ESPG (v eurih) | % skupnega zneska |

Storitve na PTD | 30 537 989 | 62,28 % |

1 | Storitve za stranke (pomoč pri iskanju zaposlitve, poklicno svetovanje, potrjevanje kvalifikacij…) | 4 519 185 | 9,22 % |

Nadomestila za iskanje zaposlitve | 26 018 804 | 53,06 % |

Ukrepi na PTD | 16 718 820 | 34,09 % |

2 | Usposabljanje | 7 899 843 | 16,11 % |

Nadomestila za usposabljanje | 3 033 250 | 6,19 % |

3 | Izmenjavanje zaposlenih na podobnih delih in delitev delovnega mesta | se ne uporablja | se ne uporablja |

4 | Spodbude za zaposlovanje | 4 709 608 | 9,60 % |

4.1 | Spodbude za najemanje delovne sile | 2 666 896 | 5,44 % |

4.2 | Spodbude za ohranitev delovnih mest | 2 042 712 | 4,17 % |

5 | Podporna zaposlitev in rehabilitacija | se ne uporablja | se ne uporablja |

6 | Neposredno ustvarjanje delovnih mest | se ne uporablja | se ne uporablja |

7 | Spodbude za ustanavljanje podjetij | 1 076 119 | 2,19 % |

Tehnična pomoč (člen 3 Uredbe 1927/2006) | 1 778 920 | 3,63 % |

Skupaj | 49 035 729 | 100 % |

4.2.2. Profil delavcev, ki so upravičeni do pomoči iz ESPG

Sredstva, odobrena v letu 2008, so bila namenjena podpori skupno 9 941 presežnih delavcev v petih državah članicah (glej Prilogo – Profil delavcev, katerim je bila v letu 2008 namenjena pomoč iz ESPG).

4.2.3. Dopolnjevanje z ukrepi, financiranimi iz strukturnih skladov, predvsem ESS

ESPG in ESS sta glavna instrumenta EU, namenjena povečanju zaposljivosti in zagotavljanju hitri ponovni vključitvi na trg dela prek izvajanja ukrepov aktivne politike trga dela. Med seboj se dopolnjujeta tako, da se ukvarjata z navedenimi vprašanji iz dveh različnih časovnih perspektiv, in sicer ESPG zagotavlja posebej prilagojeno pomoč presežnim delavcev kot odziv na posebno veliko število presežnih delavcev na evropski ravni, ESS pa z večletnimi programi podpira strateške, dolgoročne cilje (npr. povečanje človeškega kapitala, upravljanje sprememb). Komisija je zaradi socialnega vpliva nedavne gospodarske krize v Evropskem načrtu za oživitev gospodarstva predlagala spremembe v delovanju obeh skladov, da bi se lahko v obdobju krize odzivala bolj fleksibilno.

Dober primer uspešnega dopolnjevanja med ESS in ESPG je viden v primeru BenQ (EGF/2007/03), za katerega so bila sredstva odobrena leta 2007. V tem primeru je bila pomoč zagotovljena za presežne delavce, ki so se bili pripravljeni registrirati v „prehodno družbo“ ( Transfergesellschaft ) , znotraj katere so bili ukrepi, izvedeni v skladu s programi ESPG[10], na voljo tudi delavcem, ki jih je BenQ odpustil. Nekateri od navedenih delavcev so bili najprej upravičeni do kratkega izobraževanja, ki ga je sofinanciral ESS, s katerim so pridobili evropsko računalniško vozniško dovoljenje, potem pa še do petmesečnega izobraževanja, s katerim so pridobili naziv „asistent v upravi“, ki ga je financiral ESPG.

4.2.4. Doseženi rezultati

Glavni vir informacij o rezultatih, ki jih je dosegel ESPG, je končno poročilo, ki ga bo država članica predstavila najpozneje šest mesecev po koncu intervencijskega obdobja ESPG, kakor je navedeno v členu 15 Uredbe o ESPG.

Komisija je leta 2008 prejela tri končna poročila v zvezi z naslednjimi vlogami: PSA (Francija), Renault (Francija) and BenQ (Nemčija). Ta končna poročila so poudarila dodano vrednost ESPG, saj je ta državama članicama omogočila uporabo uspešnih novih pristopov (npr. medsebojni vpliv med delavci, večje usmerjanje in svetovanje), ki so bili oblikovani za nekvalificirane delavce, starejše od 45 let. Poleg tega je ESPG v primeru BenQ omogočil, da se običajno obdobje za nekatere ukrepe v zvezi z usposabljanjem in svetovanjem podaljša, s čimer se omogoči boljša in učinkovitejša pomoč.

PSA (EGF/2007/01)

V prvi vlogi za pomoč iz ESPG, predloženi 9. marca 2007, je Francija izrazila namen, da pomaga 267 delavcem, ki so postali presežni pri dobaviteljih francoskega avtomobilskega proizvajalca PSA. V skladu s končnim poročilom je bilo 256 od navedenih delavcev upravičenih do podprtih ukrepov iz ESPG. Na koncu izvedbenega obdobja za ESPG je bilo 106 delavcev, ki je dobivalo pomoč, (41 %) še vedno brezposelnih, 150 (59 %) pa jih je našlo trajno delovno mesto, in sicer:

- 76 delavcev je delalo po pogodbi za nedoločen čas,

- 20 delavcev je ustvarilo svoje podjetje,

- 54 delavcev je delalo po pogodbi za določen čas ali po začasni pogodbi, ki je trajala več kot 6 mesecev.

Renault (EGF/2007/02)

V drugi vlogi za pomoč iz ESPG, prejeti 23. marca 2007, je Francija najprej izrazila namen, da pomaga 628 delavcem, ki so postali presežni pri dobaviteljih Renaulta. Končno poročilo je pokazalo, da je bilo 366 od teh delavcev upravičenih do ukrepov, ki so financirani iz ESPG, medtem ko je 262 delavcev uspelo najti delo brez dodatnih ukrepov ali so našli delo pred začetkom sofinanciranih ukrepov. Na koncu izvajanja podpore iz ESPG je bilo 133 delavcev (36 %) brezposelnih ali vključenih v zaposlitev ali programe usposabljanja, ki so bili krajši od šest mesecev. Poleg tega je bilo 105 delavcev (29 %) vključenih v programe usposabljanja, ki so trajali najmanj šest mesecev, medtem ko je 129 delavcev (35 %) našlo trajno delovno mesto, in sicer:

- 77 delavcev je delalo po pogodbi za nedoločen čas,

- 10 delavcev je ustvarilo svoje podjetje,

- 42 delavcev je delalo po pogodbi za določen čas ali po začasni pogodbi, ki je trajala več kot 6 mesecev.

BenQ (EGF/2007/03)

Nemčija je 27. junija 2007 predložila vlogo za sredstva iz ESPG, ki je bila na začetku namenjena podpori 2 400 delavcev, ki so postali presežni pri proizvajalcu mobilnih telefonov BenQ. Poročilo o izvajanju je pokazalo, da je bilo od 2 528 presežnih delavcev, ki so se dejansko registrirali v „prehodno družbo“ ( Transfergesellschaft ), ustanovljeno 1. januarja 2007, da bi bili upravičeni do ukrepov aktivne politike trga dela, 561 (22 %) še vedno brezposelnih na koncu izvedbenega obdobja za ESPG, 88 jih ni bilo več na trgu dela (zaradi dolgega usposabljanja, bolezni ali upokojitve), medtem ko jih je 1 879 (74 %) našlo trajno delovno mesto, od katerih je 77 ustvarilo svoja lastna podjetja.

Preglednica 5 – Predloženi rezultati iz končnih poročil, prejetih leta 2008

Število delavcev, ki ne potrebujejo pomoči iz ESPG | 9 | 262 | - | 271 |

Število delavcev, ki so prejeli pomoč | 256 | 366 | 2 528 | 3 150 |

od katerih je bilo število delavcev upravičenih do naslednjih ukrepov: |

usposabljanje/ponovno usposabljanje | 198 (77 %) | 198 (54 %) | 256 (10 %) | 652 (21 %) |

nadomestila za iskanje zaposlitve /usposabljanje | 256 (100 %) | - | 2 528 (100 %) | 2 784 (88 %) |

pomoč pri iskanju zaposlitve/svetovanje | - | 366 (100 %) | 2 055 (81 %) | 2421 (77 %) |

spodbude za podjetništvo | - | - | 99 (4 %) | 99 (3 %) |

spodbude za zaposlovanje | 150 (59 %) | 38 (10 %) | 408 (16 %) | 596 (19 %) |

Število delavcev, ki so ponovno vključeni v delovno razmerje po pomoči iz ESPG | 150 (59 %) |129 (35 %) |1 879 (74 %) |2 158 (69 %) | |

4.2.5. Dejavnosti tehnične pomoči, ki jih izvaja Evropska komisija

Informacije in obveščanje javnosti

Člen 9 Uredbe o ESPG Komisiji nalaga odgovornost, da „vzpostavi spletno stran v vseh jezikih Skupnosti z informacijami o ESPG, navodili za predložitev vlog ter posodobljenimi podatki o odobrenih in zavrnjenih vlogah, pri čemer je poudarjena vloga proračunskega organa.“

Spletna stran

Na spletni strani ESPG (http://ec.europa.eu/egf) je bilo leta 2008 zabeleženo, da si je 36 937 obiskovalcev ogledalo 81 206 strani. Najbolj obiskane strani leta 2008 so bile domača stran ESPG, strani s pregledom prejetih vlog ter ključni dokumenti, povezani s ESPG. Prospekt ESPG, ki ga je pripravila Komisija leta 2007, je bil leta 2008 na računalnike prenesen skoraj 2 800 krat.

Službe Komisije so v skladu z zahtevami člena 9 Uredbe o ESPG spletno stran ESPG prevedle v 23 jezikov Skupnosti.

Eurobarometer

Standardni Eurobarometer 70 se je izvajal od 6. oktobra do 6. novembra 2008. Na vprašanje „Ali ste že slišali ali brali o Evropskem skladu za prilagoditev globalizaciji, ki je sklad za pomoč žrtvam globalizacije?“ so bili možni odgovori:

- „Da, zelo dobro poznam ta sklad“,

- „Da, vendar sklada ne poznam dobro“,

- „Ne, nikoli še nisem slišal/a za ta sklad“.

Rezultati, ki v času oblikovanja tega osnutka še niso bili objavljeni, kažejo, da je v EU-27 za ESPG slišalo 22 % ljudi, čeprav ga dobro pozna le 3 %, 71 % pa še nikoli ni slišalo zanj.

Sestanki z nacionalnimi organi in socialnimi partnerji

Tretji sestanek „Strokovne skupine kontaktnih oseb Evropskega sklada za prilagoditev globalizaciji“ (oznaka E2100), na katerem so sodelovali predstavniki držav članic, je potekal 6. marca 2008.

Da bi se pripravila revizija Uredbe o ESPG, so službe Komisije povabile zainteresirane strani ESPG na konferenco v Bruselj, ki bo potekala 4. septembra, 2008. Namen tega dogodka je, da se države članice in socialni partnerji srečajo in razpravljajo o izpolnjenih vprašalnikih, ki so bili razposlani julija 2008, ter ključnih vprašanjih, opredeljenih v Letnem poročilu o dejavnostih ESPG za leto 2007 (glej 3.).

4.2.6. Finančno poročilo

Prispevana sredstva

Po Medinstitucionalnem sporazumu z dne 17. maja 2006 ESPG ne sme presegati najvišjega letnega zneska v višini 500 milijonov EUR, ki se lahko črpa iz neporabljenih sredstev v okviru katere koli razlike do skupne zgornje meje odhodkov iz prejšnjega leta in/ali iz zapadlih sredstev za prevzem obveznosti iz prejšnjih dveh let. Poleg tega člen 12 Uredbe o ESPG določa, da mora na dan 1. septembra vsakega leta ostati na voljo najmanj 25 % najvišjega letnega zneska za pokrivanje potreb, ki se pojavijo do konca leta.

Proračunski organ je leta 2008 odločil, da bo aktiviral ESPG za osem vlog, in sicer v znesku 49 035 729 EUR (glej Preglednici 2 in 3 o sredstvih, odobrenih iz ESPG).

Izdatki za tehnično pomoč

Tehnična pomoč na pobudo Komisije, kakor je določena v členu 8 Uredbe o ESPG, leta 2008 ni bila na voljo.

Nepravilnosti, ugotovljene med letom 2008

V skladu z Uredbo Komisije (ES) št. 1681/94 Komisija leta 2008 ni bila obveščena o nobenih nepravilnostih v zvezi z ESPG.

Nepravilnosti, zaključene med letom 2008

Leta 2008 ni bilo zaključenih nobenih nepravilnosti.

4.2.7. Ukinitev finančnih sredstev

V letu 2008 ni bilo ukinjeno nobeno sredstvo, odobreno od začetka delovanja ESPG.

Priloga – Profil delavcev, katerim je bila v letu 2008 namenjena pomoč iz ESPG

Vloga

(Sklic) | Datum vloge | Presežni delavci | Delavci, ki potrebujejo pomoč | Od katerih: | od tega osebe z dolgotrajnimi zdravstvenimi težavami ali posebnimi potrebami[11] | | | | | | ženske

(%) | nedržavljani EU | 15–24 |25–54 | 55–64 |65+ | | |Sardegna (IT)

(EGF/2007/05) |9. 8. 2007 |1 044 |1 044 |427

(41 %) |1 |5 |899 |138 |2 |se ne uporablja | |Piemonte (IT)

(EGF/2007/06) |10. 8. 2007 |1 537 |1 537 |1 013

(66 %) |55 |23 |1 347 |167 |0 |se ne uporablja | |Lombardia (IT) (EGF/2007/07) |17. 8. 2007 |1 816 |1 816 |1 230

(68 %) |71 |6 |1 537 |272 |1 |se ne uporablja | | Textiles (MT) (EGF/2007/08) |12. 9. 2007 |675 |675 |533

(79 %) |0 |242 |401 |32 |0 |4 | |Lisboa-Alentejo (PT) (EGF/2007/10) |9. 10. 2007 |1 549 |1 122 |339

(30 %) |16 |39 |1 024 |59 |0 |12 | |Vmesna vsota za vloge, prejete v letu 2007 |6 621 |6 194 |3 542

(57 %) |143 |315 |5 208 |668 |3 |se ne uporablja | |Toscana (IT) (EGF/2008/01) |12. 2. 2008 |1 558 |1 558 |746

(48 %) |998 |102 |1 276 |175 |5 |se ne uporablja | |DELPHI (ES) (EGF/2008/02) |6. 2. 2008 |1 589 |1 589 |23

(2 %) |0 |2 |1 524 |63 |0 |5 | |Alytaus Tekstilė (LT) (EGF/2008/03) |8. 5. 2008 |1 089 |600 |494

(82 %) |0 |4 |372 |224 |0 |34 | |Vmesna vsota za vloge, prejete v letu 2008 |4 236 |3 747 |1 263

(38 %) |998 |108 |3 172 |462 |5 |se ne uporablja | | Skupaj | 10 857 | 9 941 | 4 805

(48 %) | 1 141 | 423 |8 380 | 1 130 | 8 |se ne uporablja | |

[1] UL L 406, 30.12.2006, str. 1. Tehnične napake v Uredbi o ESGP so bile popravljene leta 2008 ter objavljene v UL L 48, 22.2.2008, str. 82, v vseh jezikih, in v UL L 202, 31.7.2008, str. 74, samo v angleškem jeziku.

[2] „Uredba o ESPG“ se nanaša na uredbo, ki je veljala dne 31. decembra 2008, ne glede na spremembe k tej uredbi, ki so bile sprejete od takrat dalje.

[3] Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Prenovljena socialna agenda: priložnosti, dostopnost in solidarnost v Evropi 21. stoletja, COM(2008) 412 konč., z dne 2.7.2008.

[4] Sporočilo Komisije Evropskemu parlamentu in Svetu „Solidarnost v času sprememb: Evropski sklad za prilagoditev globalizaciji v letu 2007– pregled in obeti“ COM(2008) 421 konč., z dne 2.7.2008

[5] Sporočilo Komisije Evropskemu svetu Evropski načrt za oživitev gospodarstva, COM(2008) 800 konč., z dne 26.11.2008.

[6] Predlog uredbe Evropskega parlamenta in Sveta o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji, COM(2008) 867 z dne 16.12.2008.

[7] Uredba o spremembi, ki sta jo leta 2009 sprejela Evropski parlament in Svet, določa začasno povečanje stopnje sofinanciranja s 50 na 65 % do konca odstopanja zaradi krize, določenega 31. decembra 2011.

[8] Kakor je bil revidiran 23. februarja 2009.

[9] Ta preglednica ne ustreza popolnoma metodologiji, ki jo uporablja EUROSTAT, kot je opisana v „ Labour market policy database – Methodology – Revision of June 2006“, ker nekatere ukrepe, ki jih sofinancira ESGP, ne spadajo v nobeno od teh kategorij (npr. nadomestila za iskanje zaposlitve in nadomestila za usposabljanje). Kategorij Eurostatove razvrstitve, ki so v tej preglednici označene s „se ne uporablja“, države članice niso predlagale v osmih intervencijah za pomoč ESPG, ki so bile odobrene v letu 2008.

[10] T.i. program ESPG Zveznega urada za zaposlovanje, operativni program cilja 2 Severnega Porenja-Vestfalije in program svobodne dežele Bavarske.

[11] V skladu z nacionalnimi klasifikacijami.